laion/Wikipedia-Exotic huggingface dataset:
השייקריות

השייקריות (באנגלית: Game Shakers) היא קומדיית מצבים מבית ניקלודיאון, בה מככבים קרי סיקינו, מדיסין שיפמן, בנג'מין פלורס ג'וניור, תומאס קאק וקל מיטשל. הסדרה שודרה מ-12 בספטמבר 2015 ועד 8 ביוני 2019, ובישראל מ-19 באוקטובר 2016 ועד 8 ביוני 2019. בייב וקנזי, שתי ילדות בנות 12, יוצרות את משחק המחשב "לוויתן בשחקים" עבור עבודה לשיעור מדעים. המשחק הופך להצלחה מסחררת באינטרנט. אלא שהראפר המצליח דאבל ג'י מגלה שהן השתמשו בלהיט שלו מבלי לשלם תמלוגים. הראפר דאבל ג'י דורש מהשייקריות את כל הכסף שמגיע לו על השימוש שלהן בשיר שלו. לבנות לא נשאר כסף לשלם לו והעניינים מתחילים להסתבך, עד שהשייקריות מציעות לו להפוך לשותף בחברה שלהן. בייב קוראנו (קרי סיקינו) - מנהלת חברת השייקריות ביחד עם קנזי. שוכרת עם קנזי את הדסון ואת טריפל כעובדים בחברה ואת דאבל ג'י כשותף עסקי. קנזי בל (מדיסין שיפמן) - מנהלת חברת השייקריות ביחד עם בייב. שוכרת עם בייב את טריפל והדסון כעובדים בחברה ואת דאבל ג'י כשותף עסקי. גרובר ג'יי 'טריפל ג'י' גריפין (בנג'מין פלורס ג'וניור) - עובד בחברת השייקריות. חברם הטוב של בייב, קנזי והאדסון. האדסון (תומאס קוק) - עובד בחברת השייקריות. האדסון הוא ילד לא אינטליגנטי ומכונה בין אנשים שונים 'טיפש' למרות שברגע האמת פתאום יש לו רעיונות טובים. חברם הטוב של בייב, קנזי וטריפל ג'י. דאבל ג'י רוב הזמן קורא לו האבינס. גייל גריפין (קל מיטשל) - ראפר המכונה גם 'דאבל ג'י' השותף העסקי של בייב וקנזי. אוהב לעשות דברים מסוכנים. אביו של טריפל ג'י. שונא את אשתו למרות שהצילה אותו מלטבוע פעמיים. חסר רחמים - עוזרו של דאבל ג'י. גבוה, חזק, ומדבר בקול רם. דאבל ג'י שוכר אותו כדי שיגן עליו מאויביו, בעבר לא ידע ממה עשוי מלפפון חמוץ למרות שהוא נראה חסר פחד הוא גם חסר ביטחון קצת. באני (בובה גנטר) - עוזרו השני של דאבל ג'י. בעל תואר במנהל עסקים. ילדותי, מתנהג כמו תינוק ומגושם. דאבל ג'י שכר אותו בפרק הראשון כדי שישחק עם טריפל במטוס ונשאר איתו גם אחר כך. ד"ר ג'קלין 'ג'קי' גריפין - אשתו לשעבר של דאבל ג'י ואמו של טריפל. רופאת ילדים. מופיעה בפרק 'כריש מתפוצץ' דאבל ג'י מפחד ממנה למרות שהיא נחמדה, טובת לב ואף הצילה אותו פעמיים מטביעה. מייסון - טאנר ביוקנן אתר האינטרנט הרשמי של השייקריות (באנגלית) השייקריות, ברשת החברתית פייסבוק השייקריות, ברשת החברתית אקס (טוויטר) השייקריות, ברשת החברתית אינסטגרם "השייקריות", במסד הנתונים הקולנועיים IMDb (באנגלית) "השייקריות", באתר Rotten Tomatoes (באנגלית) "השייקריות", במסד הנתונים הקולנועיים KinoPoisk (ברוסית) אם הפרק לא שודר בתרגום לעברית, שמו ייכתב באנגלית עד לשידורו בישראל
הדיוויזיה ה-17 (ורמאכט)

הדיוויזיה ה-17 (בגרמנית: 17. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה בפלישה לפולין, במערכה על צרפת, ובקרבות שונים בחזית המזרחית, ובכלל זה במבצע יאשי-קישינב הראשון ובמבצע ויסלה-אודר. הדיוויזיה הוקמה ב-1 באוקטובר 1934 בנירנברג, על בסיס רגימנט הרגלים ה-21 (הבווארי) של הדיוויזיה ה-7 של הרייכסווהר, והועמדה תחת פיקוד אויגן פון שוברט. הדיוויזיה השתתפה באנשלוס של אוסטריה, ובמהלך המערכה בפולין לחמה הדיוויזיה כחלק מהקורפוס ה-13, במסגרת הארמייה השמינית, ובמהלך המערכה על צרפת לחמה הדיוויזיה כחלק מהקורפוס ה-13 במסגרת הארמייה ה-16, ובשלב השני במסגרת הארמייה ה-12. במהלך מבצע ברברוסה לחמה הדיוויזיה כחלק מהקורפוס ה-13 במסגרת הארמייה הרביעית ולאחר מכן במסגרת הארמייה השנייה, ובמהלך הקרב על מוסקבה לחמה הדיוויזיה כחלק מהקורפוסים ה-12 וה-13 לסירוגין, במסגרת הארמייה השנייה. לאחר מכן לחמה הדיוויזיה בקרבות שונים בגזרה המרכזית, וביוני 1942 הועברה הדיוויזיה לצרפת כחלק מהקורפוס ה-25 במסגרת הארמייה השביעית. באפריל 1943 חזרה הדיוויזיה לחזית המזרחית, ולחמה בקרבות באוקראינה ובקרב דנייפר כחלק מהארמייה השישית ומארמיית הפאנצר הראשונה לסירוגין. לאחר מכן לחמה הדיוויזיה בקרבות ברומניה, ובאביב 1944 לחמה הדיוויזיה במבצע יאשי-קישינב הראשון כחלק מהארמייה השישית. באוגוסט 1944 הועברה הדיוויזיה לאזור ורשה כחלק מהארמייה התשיעית, ובינואר 1945 לחמה עמה במבצע ויסלה-אודר. לאחר מכן לחמה הדיוויזיה כחלק מהארמייה ה-17 בקרבות בשלזיה ובצ'כיה, עד סוף המלחמה. הדיוויזיה ה-17 באתר lexikon-der-wehrmacht (בגרמנית)
וישגראד

האם התכוונתם ל... וישגראד (הונגריה) – היא עיירה במחוז פשט, הונגריה טירת וישגראד קבוצת וישגראד – ברית פוליטית של ארבע מדינות מרכז האירופאיות הכוללת את: צ'כיה, הונגריה, פולין וסלובקיה וישגראד (בוסניה והרצגובינה) – עיר ורשות מקומית במזרח רפובליקת סרפסקה אשר בבוסניה והרצגובינה וישהראד – טירה ורובע בפראג
שנג'ואו 11

שנג'ואו 11 (בסינית מפושטת: 神舟; בפין־יין: shénzhōu) היא חללית שנג'ואו סינית ששוגרה ב־17 באוקטובר 2016 מנמל החלל ג'יוצ'ואן. החללית נשאה על סיפונה שני טייקונאוטים אל עבר תחנת החלל טיאנגונג 2, שמשמשת כמדגים טכנולוגי לקראת בניית תחנת חלל סינית מודולרית עתידית. זו המשימה המאוישת היחידה שסין מתכוונת לשלוח לתחנת החלל טיאנגונג 2. לאחר השיגור התאימה החללית את מסלולה לזה של תחנת החלל במסלול לווייני נמוך בגובה של 393 קילומטר. לאחר טיסה של יומיים נצמדה החללית לתחנת החלל, והטייקונאוטים נכנסו לתחנה. הם שהו בתחנת החלל במשך 30 יום, וביצעו בה מספר ניסויים מדעיים וטכנולוגיים. לאחר סיום המשימה וההתנתקות מהתחנה, חזרו הטייקונאוטים לכדור הארץ ביום טיסה נוסף, כך שמשך המשימה הכולל עמד על 33 יום. בניגוד למשימות קודמות שבהן שוגרו שלושה טייקונאוטים, שנג'ואו 11 נשאה רק שני טייסי חלל, כדי לאפשר את הארכת משך המשימה על גבי התחנה מ־20 ל־30 יום. הצוות נחת בחזרה בכדור הארץ ב־17 בנובמבר 2016, והביא עמו את החסה וירקות שגידלו בתחנת החלל ואת הניסויים שעשו עליה. הנחיתה בוצע כמתוכנן בשטח מונגוליה הפנימית. מפקד המשימה - ג'ינג האיפנג, שטס בעבר לחלל במשימות שנג'ואו 7 ושנג'ואו 9. טייס משנה - צ'ן דון, שנבחר למשימה מקרב קבוצת אסטרונאוטים חדשים שנבחרה בשנת 2010. מדיה וקבצים בנושא שנג'ואו 11 בוויקישיתוף תיאור המשימה באתר spacefacts תיאור המשימה לפי שעון UTC:‏ 16 באוקטובר בשעה 23:30 Shenzhou-11 astronauts return after China's longest-ever space mission, ג'יימס גריפית', אתר CNN, ‏17 בנובמבר 2016 China gears up for record-setting Shenzhou-11 Mission after Secretive Launch Campaign, spaceflight101, ‏15 באוקטובר 2016 Xinhua Insight: China to launch Shenzhou-11 manned spacecraft on Oct. 17, xinhuanet,‏ 16 באוקטובר 2016 טיאנגונג 2, באתר spaceflight101 שני אסטרונאוטים סינים בחזרה בכדור הארץ, סטפן קלארק, באתר spaceflightnow,‏ 18 בנובמבר 2016 Shenzhou-11 Crew revealed as Countdown begins at Gobi Desert Launch Base, באתר spaceflight101,‏ 16 באוקטובר 2016
מר דלי

מר דלי (באנגלית: Mr. Bucket) הוא כלי משחק לילדים שיוצר על ידי חברת מילטון בראדלי ויצא לשווקים בשנת 1992. מכירות המשחק הופסקו, אבל חודשו בשנים 2007 ו-2017. המשחק מכיל דלי ממונע מפלסטיק הפולט מפיו כדורים צבעוניים, שהשחקנים אוספים באמצעות אתים פלסטיק ומחזירים לתוך מר דלי. מטרת המשחק היא להכניס את כל הכדורים של השחקן למר דלי טרם הוא פולט אותם החוצה מפיו. בהתחלת המשחק מפזרים כדורי פלסטיק כחולים, ירוקים, צהובים ואדומים על הרצפה, וכל שחקן בוחר את חפירה. כשמר דלי מופעל אוספים השחקנים את הכדורים התואמים לצבע של את החפירה שלהם ומפילים אותם לתוך מר דלי. בעוד שהשחקנים אוספים את הכדורים פולט מר דלי כדור אחד החוצה כל כמה פעמים. המנצח הוא השחקן הראשון שהצליח להכניס את כל שלושת הכדורים שלו למר דלי מבלי שאף אחד מהם יישאר בחוץ. "Instructions MrBucket Game" (PDF). ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מר דלי".
אלברט בוניאקו

אלברט בוניאקו (נולד ב-29 בנובמבר 1983) הוא כדורגלן עבר קוסוברי-שווייצרי ששיחק בעמדת החלוץ. בוניאקו נולד בגילאן, אז ביוגוסלביה, ובגיל שמונה עבר עם משפחתו לשווייץ בגלל עבודת אביו. בגיל 13 הצטרף לקבוצת שלייארן בה שיחק תחילה כמכן ימני ועם הזמן הפך לחלוץ. בין היתר שיחק גם במחלקות הנוער של גראסהופרס ציריך ויאנג פלאו יובנטוס. בקיץ 2003 הצטרף לשפהאוזן מהליגה השווייצרית השנייה עימה העפיל בסיום העונה לליגת העל השווייצרית. בינואר 2006 חתם בפאדרבורן 07 מהבונדסליגה השנייה עד לסיום העונה. בקיץ 2006 חתם ברוט-וייס ארפורט מהבונדסליגה השלישית. ב-10 באוגוסט 2008 הבקיע צמד במשחק הגביע נגד באיירן מינכן מהבונדסליגה, אך למרות הצמד באיירן ניצחה 3-4. עד לאמצע עונת 2008/2009 הבקיע 11 שערים ב-18 משחקים, דבר שעורר עניין בקרב הקבוצות מהליגה השנייה. בינואר 2009 בוניאקו חזר לבונדסליגה השנייה כאשר חתם בנירנברג תמורת 400 אלף אירו. בעונתו הראשונה בנירנברג שותף ב-7 משחקים בלבד (ב-6 מתוכם עלה כמחליף) וכבש שער אחד ובתום העונה העפילה נירנברג לבונדסליגה. בעונת 2009/2010 מעמדו של בוניאקו השתפר וסיים את העונה כמלך השערים עם 12 שערים ב-28 משחקים. בקיץ 2012 חזר לבונדסליגה השנייה כאשר חתם בפ.צ. קייזרסלאוטרן. בקיץ 2014 שב לשווייץ כאשר חתם בסנט גאלן. ב-14 בנובמבר 2009 ערך את הופעת הבכורה שלו בנבחרת שווייץ בהפסד 1-0 לנורווגיה. בוניאקו השתתף עם הנבחרת גם במונדיאל 2010. לאחר שנבחרת קוסובו קיבלה אישור מפיפ"א לערוך משחקי ידידות נגד נבחרות שחברות בה, החליט בוניאקו לייצג את נבחרת קוסובו ומונה לקפטן הנבחרת. ב-3 ביוני 2016 הבקיע את שער הבכורה שלו בנבחרת בניצחון 0-2 נגד איי פארו. בוניאקו כיום (אוקטובר 2016) הוא מלך השערים של הנבחרת עם שלושה שערים. שפהאוזן הליגה השווייצרית השנייה: 2003/2004 נירנברג פלייאוף העלייה לבונדסליגה: 2008/2009 מדיה וקבצים בנושא אלברט בוניאקו בוויקישיתוף אלברט בוניאקו, ברשת החברתית אינסטגרם אלברט בוניאקו, באתר Transfermarkt אלברט בוניאקו, באתר Fussballdaten.de (בגרמנית) אלברט בוניאקו, באתר Soccerway אלברט בוניאקו, באתר WorldFootball.net אלברט בוניאקו, באתר National Football Teams אלברט בוניאקו, באתר FootballDatabase.eu אלברט בוניאקו, באתר ESPN פרופיל המאמן, באתר Transfermarkt
סקטמן ג'ון

ג'ון פול לרקין (באנגלית: John Paul Larkin‏; 13 במרץ 1942 – 3 בדצמבר 1999) שהיה מוכר בשם הבמה סקטמן ג'ון (Scatman John) היה זמר אמריקאי, שנודע בשילוב שלו של שירת סקאט ומוזיקת דאנס. סקטמן מוכר ביותר מהלהיטים "Scatman) Ski-Ba-Bop-Ba-Dop-Bop)" ו"עולמו של סקטמן" שיצאו ב-1995. סקטמן נולד באל מונטה, קליפורניה שבארצות הברית. בילדותו סבל מגמגום קשה. לרקין אובחן כחולה בסרטן ריאות ב-1998, אך המשיך את עבודתו כרגיל וב-26 בנובמבר 1999 קרס באמצע הופעה בקליבלנד, ופונה לבית החולים. שבוע לאחר מכן, ב-3 בדצמבר 1999, נפטר לרקין בגיל 57. John Larkin (1986) Scatman's World (1995) Everybody Jam! (1996) Take Your Time (1999) (2001; שוחרר לאחר מותו) Listen to the Scatman סקטמן ג'ון, ברשת החברתית פייסבוק סקטמן ג'ון, ברשת החברתית אקס (טוויטר) סקטמן ג'ון, ברשת החברתית אינסטגרם סקטמן ג'ון, סרטונים בערוץ היוטיוב סקטמן ג'ון, במסד הנתונים הקולנועיים IMDb (באנגלית) סקטמן ג'ון, באתר Rotten Tomatoes (באנגלית) סקטמן ג'ון, באתר אפל מיוזיק (באנגלית) סקטמן ג'ון, באתר ספוטיפיי סקטמן ג'ון, באתר Last.fm (באנגלית) סקטמן ג'ון, באתר AllMusic (באנגלית) סקטמן ג'ון, באתר MusicBrainz (באנגלית) סקטמן ג'ון, באתר דיזר סקטמן ג'ון, באתר Discogs (באנגלית) סקטמן ג'ון, באתר Songkick (באנגלית) סקטמן ג'ון, באתר Genius סקטמן ג'ון, באתר בילבורד (באנגלית) סקטמן ג'ון, באתר טיידל (באנגלית) אבי גולדברגר‏, מחוץ לקופסה 12: האלכוהוליסט שגמגם כל הדרך לתהילה, באתר וואלה, 4 בדצמבר 2016 סקטמן ג'ון, באתר "Find a Grave" (באנגלית) a few cool things › “Scatman John” Larkin – John Larkin LP (1986), web.archive.org, ‏2011-08-24 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
תאמבי סגס

תאמבי סגס (באדיגית: Тамби шъэгьашъ, נולד ב-21 באוקטובר 1994) הוא כדורגלן ישראלי-צ'רקסי המשחק בעמדת הקשר במכבי הרצליה. סגס גדל בכפר קמא שבגליל התחתון, והחל לשחק כדורגל במחלקת הנוער של בני סכנין. ב-3 בדצמבר 2013 ערך את הופעת הבכורה שלו בקבוצה הבוגרת של המועדון, כשפתח בהרכב בהפסד 1–3 למכבי תל אביב במסגרת המחזור ה-11 של עונת 2014/2015. עד תום העונה ערך בסך הכל 14 הופעות בליגת העל, בנוסף להופעה אחת בגביע המדינה. ב-26 במרץ 2015 ערך את הופעת הבכורה שלו במדי הנבחרת הצעירה של ישראל, במשחק ידידות נגד הנבחרת הצעירה של קפריסין, ועד סוף שנת 2016 ערך בסך הכל חמש הופעות במדי הנבחרת הצעירה. בעונת 2015/2016 ערך 20 הופעות בליגת העל במדי בני סכנין, וב-10 בפברואר 2016 כבש את שער הבכורה שלו בקריירה, בניצחון 0–3 על הפועל אשקלון במסגרת רבע גמר גביע המדינה. בעונת 2016/2017 הפך סגס לשחקן הרכב קבוע וערך 34 הופעות בליגה. ב-26 באוגוסט 2017 כבש את שער הבכורה שלו בליגת העל, בניצחון 2–1 על הפועל רעננה, ואת עונת 2017/2018 סיים עם שער אחד ב-26 הופעות ליגה. בתום העונה הסתיים חוזהו של סגס, והוא עזב את המועדון. לאחר יותר מחצי שנה שלא שיחק חתם ב-9 בינואר 2019 לשנתיים וחצי בקבוצת בני יהודה תל אביב. ב-26 בינואר ערך את הופעת הבכורה שלו במועדון, בהפסד 2–3 להפועל תל אביב. ב-11 במרץ 2019 כבש את שער הבכורה שלו במועדון, בהפסד 1–2 למכבי תל אביב. בתום העונה זכה עם הקבוצה בגביע המדינה, לאחר שבמשחק הגמר נכנס כמחליף בדקה ה-29 וכבש אחת מבעיטות הכרעה בניצחון בפנדלים על מכבי נתניה. ב-9 באוגוסט 2019 הבקיע שער בכורה במסגרת טורניר אירופי, בתיקו 2-2 של בני יהודה במשחק החוץ מול נפטצ׳י באקו האזרית, במסגרת הסיבוב השלישי של מוקדמות הליגה האירופית. בסיום עונת 2020/2021 נשר יחד עם בני יהודה תל אביב לליגה הלאומית. ב-10 ביולי 2022 חתם במועדון ספורט כפר קאסם. ב-6 ביוני 2023 חתם בהפועל אום אל-פחם.בספטמבר 2024 חתם במכבי הרצליה. בני יהודה תל אביב גביע המדינה: 2018/2019 תאמבי סגס, באתר ההתאחדות לכדורגל בישראל תאמבי סגס, באתר Transfermarkt תאמבי סגס, באתר Soccerway תאמבי סגס, באתר FootballDatabase.eu שלמה חסיד, ‏‏נאתכו 2.0: סגס תאמבי הוא הדבר הצ'רקסי הבא, באתר ספורט1, 31 ביולי 2016 מיקי שורץ, בני סכנין: סגס תאמבי עוזב לבני יהודה, באתר ynet, 9 בינואר 2019 Sagas Tambi, Transfermarkt אורי שמיר, ריף מסיקה ותאמבי סגס חתמו בהפועל אום אל פאחם, באתר דאבל פס, 6 ביוני 2023
אקוט

אקוט הוא הרכב מוזיקלי ירושלמי בהובלת בני הזוג ענבל ג'משיד וגלעד ואקנין. ואקנין וג'משיד, ילדי ירושלים, הכירו כשהיו בני 16, בפרויקט הרכבים של להקות נוער במרכז המוזיקה הצוללת הצהובה. בהמשך למדו יחד תואר ראשון בקומפוזיציה בהאקדמיה למוסיקה ולמחול בירושלים, וג'משיד למדה תואר שני במחלקה הרב־תחומית בביצוע של מוזיקה מצרית. שתי אחיותיה של ענבל ג'משיד פועלות גם הן כהרכב מוזיקלי תחת השם האחיות ג'משיד. אקוט פועל כהרכב מאז שנת 2011 ומבצע לחנים מקוריים, בעיקר לשירי משוררים כדוגמת אלמוג בהר, מירי בן-שמחון, עמיחי חסון, איתי עקירב, יוסף עוזר ונועה שקרג'י. בשנת 2015 יצרו את המופע "מספיק דיברנו על אהבה" - יצירה מוזיקלית מקורית המבוססת על שירו של אלמוג בהר. האי.פי "שירי קטמונים" ובהמשך אותה שנה ראה אור האי.פי "שירי קטמונים" שנוצר בעקבות עבודה ואמנותית בשכונת הקטמונים בירושלים. "שירי קטמונים" (2015) אקוט, ברשת החברתית פייסבוק אקוט, סרטונים בערוץ היוטיוב אקוט, באתר ספוטיפיי רוויטל מדר, בהשראת אום כלת'ום בראו חברי ההרכב הירושלמי "אקוט" ז'אנר מוזיקלי ישראלי חדש, באתר הארץ, 20 בנובמבר 2015 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
ג'אנמרקו טאמברי

ג'אנמרקו טאמברי (באיטלקית: Gianmarco Tamberi; נולד ב-1 ביוני 1992) הוא אתלט איטלקי, אלוף העולם (2023), האלוף האולימפי (טוקיו 2020), אלוף העולם באולם (פורטלנד 2016), שלוש פעמים אלוף אירופה (אמסטרדם 2016, מינכן 2022, רומא 2024) ואלוף אירופה באולם (גלאזגו 2019) בקפיצה לגובה. טאמברי נולד בצ'יוויטנובה מארקה שבאיטליה. אביו מרקו טאמברי היה אלוף איטליה בקפיצה לגובה באולם ומשמש כמאמנו. אחיו הגדול ג'אנלוקה הוא מטיל כידון. סימן ההיכר של טאמברי הוא גילוח חצי מזקנו לפני שלב הגמר בתחרויות. טאמברי ייצג את איטליה בתחרויות הקפיצה לגובה אליפות העולם באתלטיקה לקדטים ב-2009 ובאליפות העולם לנוער ב-2010 אך לא הצליח להעפיל לשלב גמר. ב-2011 זכה במדליית ארד באליפות אירופה באתלטיקה לנוער. באליפות אירופה סיים חמישי בתוצאה של 2.24 מטר. באולימפיאדת לונדון קבע בשלב המוקדמות תוצאה של 2.21 מטר ולא העפיל לשלב הגמר. באליפות אירופה באולם סיים במקום החמישי, לאחר שקפץ לגובה של 2.29 מטר. באליפות אירופה סיים שביעי בתוצאה של 2.26 מטר. באליפות אירופה באולם שנערכה בחודש מרץ, סיים שביעי לאחר שקפץ לגובה של 2.24 מטר. בתחרות שנערכה בחודש אוגוסט בגרמניה קבע טאמברי שיא איטליה חדש, לאחר שקפץ לגובה של 2.37 מטר. באותו חודש, באליפות העולם שנערכה בבייג'ינג, סיים במקום השמיני בתוצאה של 2.25 מטר. באליפות העולם באולם זכה במדליית זהב בתוצאה של 2.36 מטר. באליפות אירופה שנערכה בחודש יולי באמסטרדם, זכה במדליית זהב בתוצאה של 2.32 מטר. באותו חודש סיים במקום הראשון בתחרות ליגת היהלום במונקו בשיא איטליה חדש של 2.39 מטר. לאחר שעבר את הגובה הזה, טאמברי ניסה לעבור גובה של 2.41 מטר, אך שבר את קרסולו בניסיון השני לעבור את הגובה, מה שגרם לו להחמיץ את אולימפיאדת ריו דה ז'ניירו. בשלב המוקדמות באליפות העולם קבע תוצאה של 2.29 מטר, שהספיקה לעלייה לגמר, אך בשל מספר הפסילות לא העפיל לשלב הגמר. בתחרות ליגת היהלום בלוזאן שנערכה ביולי, סיים במקום התשיעי בתוצאה של 2.25 מטר. באותו חודש סיים במקום החמישי בתחרות ליגת היהלום במונקו, בתוצאה של 2.27 מטר. באליפות אירופה סיים במקום הרביעי בתוצאה של 2.28 מטר. בגמר ליגת היהלום בבריסל זכה במדליית ארד, בתוצאה של 2.31 מטר. באליפות אירופה באתלטיקה באולם 2019 זכה במדליית זהב בתוצאה של 2.32 מטר. באליפות אירופה באתלטיקה באולם 2021 זכה במדליית כסף, בתוצאה של 2.37 מטר. באולימפיאדת טוקיו זכה במדליית זהב יחד עם מועתז עיסא בראשים. שניהם עברו גובה של 2.37 מטר ועל פי התקנון על מנת לקבוע מי המנצח נדרשות קפיצות נוספות עד לפסילת אחד המתחרים, אולם בראשים פנה לשופטים ובדק האם ניתן ששניהם יקבלו מדליית זהב וקיבל אישור על כך. רגע זה הוגדר כאחד מהרגעים הספורטיביים של האולימפיאדה. באליפות העולם באתלטיקה באולם 2022 זכה במדליית ארד בתוצאה של 2.31 מטר. באליפות העולם באתלטיקה 2022 סיים רביעי בתוצאה של 2.33 מטר, זהה לתוצאה של אנדריי פרוטסנקו שזכה במדליית הארד, אך עם יותר פסילות. מדיה וקבצים בנושא ג'אנמרקו טאמברי בוויקישיתוף ג'אנמרקו טאמברי, באתר הוועד האולימפי הבין-לאומי ג'אנמרקו טאמברי, באתר olympedia.org ג'אנמרקו טאמברי, באתר התאחדות האתלטיקה הבין-לאומית ג'אנמרקו טאמברי, באתר ליגת היהלום ג'אנמרקו טאמברי, באתר Track and Field (גברים) סרטון הפציעה באתר יוטיוב High jumping for joy: an iconic act of sportsmanship at Tokyo 2020
אולבני (פירושונים)

האם התכוונתם ל... דוכס אולבני – תואר אצולה בממלכה המאוחדת; שאר השימושים בשם נובעים במישרין או בעקיפין מאישים שנשאו בתואר זה. אולבני – עיר הבירה של מדינת ניו יורק בארצות הברית. אולבני (ג'ורג'יה) – עיר במדינת ג'ורג'יה בארצות הברית. תנועת אולבני – קואליציה של ארגונים אפרו אמריקאים וארגוני זכויות אדם שהתגבשה למאבק נגד חוקי האפליה הגזעית בעיר. אולבני (אורגון) – עיר במדינת אורגון בארצות הברית. אולבני (נהר) – נהר הזורם בצפון אונטריו שבקנדה. אלבני (לונדון) – בית דירות בלונדון. ראו גם מחוז אולבני אלבני (אוסטרליה המערבית) – עיר במדינת אוסטרליה המערבית באוסטרליה.
ניצן עצמון

ניצן עצמון הוא ספורטאי פאראלימפי לשעבר. עצמון שירת כקצין בחיל השריון ובמלחמת יום הכיפורים היה בדרגת סרן, מפקד פלוגת החרמש של גדוד 100 בפיקודו של אהוד ברק. ב-16 באוקטובר נפצע בקרב החווה הסינית וידו נקטעה. במשחקים הפאראלימפיים טורונטו (1976) התחרה בקפיצה לגובה ובקפיצה לרוחק. הוא זכה במדליית זהב בקפיצה לגובה 1.59 מטר וזכה במדליית כסף בקפיצה למרחק 5.41 מטר. במשחקים הפאראלימפיים ארנהם (1980) התחרה בקפיצה לגובה וזכה במדליית ארד עם קפיצה לגובה 1.55 מטר. היה חבר נבחרת כדורעף נכים ואיתה זכה במדליות זהב במשחקים הפאראלימפיים בשנים 1976, 1980, 1984. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.
קלינשטיין

קלינשטיין הוא שם משפחה ממקור גרמני שפירושו "אבן קטנה" האם התכוונתם ל... רמי קלינשטיין – זמר־יוצר ישראלי משי קלינשטיין – זמרת, שחקנית ומדבבת ישראלית נועם קלינשטיין – זמרת, שחקנית ומדבבת ישראלית ריטה קלינשטיין – שם שבו הייתה ידועה בעבר הזמרת הישראלית ריטה
רוחאס

רוחאס (Rojas) הוא שם משפחה שמקורו בספרדית ומשמעותו אדום. האם התכוונתם ל... בנחמין רוחאס – שחקן ארגנטינאי יולימאר רוחאס – אתלטית מוונצואלה פרננדו דה רוחאס – סופר ספרדי מהמאה ה-16 קלרה רוחאס – מנהלת קמפיין הבחירות של אינגריד בטנקור שהוחזקה עמה בשבי רוחאס – עיר בארגנטינה רוקאס
עבדאללה אבן סבא

עבדאללה אבן סַבַּא (בערבית: عبد الله بن سبأ) היה לפי מקורות שונים יהודי תימני שהתאסלם אל האסלאם השיעי בעת המאה ה-7 ובמהרה החל להשפיע על השיעים ובמיוחד להרחיקם תאולוגית ופוליטית מן הסונים, אך חוקרים מודרניים רבים מטילים ספק בעצם קיומו ההיסטורי של עבדאללה אבן סבא, ורואים בו דמות בדיונית או חצי בדיונית. עם זאת, חוקרים אחרים מאשרים את קיומו ההיסטורי. לפי שון אנתוני, מוצאו היהודי מוטל בספק. מוכר גם בשמות "אבן סבּאא", "אבן א-סַוְודא", "אבן והבּ" ו"אבן חַרְבּ". המונחים סבא וסבאא מקושרים עם מוצא מסבא. רוב המחברים הסונים טוענים כי עבדאללה אבן סבא אכן היה דמות היסטורית. ההיסטוריון המוסלמי טברי, המסתמך על סיף אבן עומר אל-תמימי (אנ'), מספר כי עבדאללה אבן סבא היה יהודי תימני שהתאסלם. בזמן חליפותו של עלי בן אבי טאלב הוא העלה רעיונות ותפיסות שמאוחר יותר קושרו עם זרם ה"ע'ולאת". התפיסות האלה כללו את קידושו של עלי, מינויו כיורש מוחמד, ההסתר (ע'יבה) והחזרה (רג'עה). בחיבורים סונים בעלי אופי פולמוסי, עבדאללה אבן סבא ממלא את התפקיד אותו מילא פאולוס בנצרות, תפקיד של משחית ההוראות הדתיות המקוריות. באסלאם הסוני ההשחתה הזו נתפסת כהחדרת רעיונות שיעיים במהותם לאסלאם ה"טהור". בחיבורים שיעיים רבים, עבדאללה אבן סבא מתואר כשיעי קיצוני (ע'אלי). הדמות שלו משמשת ככלי ניגוח בעד ונגד זרם הע'ולאת בשיעה, שכן לפי המסורת עלי העלה אותו על המוקד או הגלה אותו. כמו כן, מהימנותו של סיף אבן עומר, המסרן עליו הסתמך טברי, מוטלת בספק אצל השיעים. עם זאת, סיף אבן עומר אל-תמימי הוא לא היחיד שדיווח על אבן סבא. Hodgson, M. G. S. (1960). "ʿAbd Allāh ibn Sabaʾ". Encyclopaedia of Islam. 1 (2nd ed.). Brill Academic Publishers. p. 51. ISBN 90-04-08114-3. Al-Samarrai, Qasim (2000-09-19), "Sayf ibn ʿUmar and ibn Sabaʾ: A new approach", in Tudor Parfitt, Israel and Ishmael: studies in Muslim-Jewish relations, Palgrave Macmillan, pp. 52–58, ISBN 978-0-312-22228-4 Sean Anthony, The Caliph and the Heretic: Ibn Sabaʾ and the Origins of Shīʿism, Brill, 2011. Lewinstein, Keith, “ʿAbdallāh b. Sabaʾ,” Encyclopaedia of Islam, THREE, Edited by: Kate Fleet, Gudrun Krämer, Denis Matringe, John Nawas, Everett Rowson. Consulted online on 01 December 2016 http://doi.org/10.1163/1573-3912_ei3_COM_24156 האות א' האחרונה, בסוף שמו, היא א' עיצורית. Hodgson, M. G. S. "ʿAbd Allāh ibn Saba,ʾ" Encyclopaedia of Islam, 1 (2nd ed.), p. 51 Tucker, W. F. Mahdis and millenarians: Shī'ite extremists in early Muslim Iraq. Cambridge University Press, 2008, pp. 10–12 Sean Anthony, The Caliph and the Heretic: Ibn Sabaʾ and the Origins of Shīʿism, pp. 70-71. Al-Samarrai, Q. "Sayf ibn ʿUmar and ibn Sabaʾ: A new approach", in Tudor Parfitt, Israel and Ishmael: studies in Muslim-Jewish relations, pp. 52–58. Sean Anthony, The Caliph and the Heretic: Ibn Sabaʾ and the Origins of Shīʿism, p. 68; Ross Brann, Power in the Portrayal: Representations of Jews and Muslims in Eleventh- and Twelfth-Century Islamic Spain, Princeton University Press, pp. 65–6. Hodgson, M. G. S. "ʿAbd Allāh ibn Sabaʾ", Encyclopaedia of .Islam, 1 (2nd ed.), p. 51 Landau-Tasseron, Ella, "Sayf Ibn 'Umar in Medieval and Modern Scholarship", Der Islam 67 (1990): 1–26. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גשר מעוגן כבלים

גשר מעוגן כבלים הוא הסוג המורכב ביותר מבחינה הנדסית של גשר. גשרים מעוגני כבלים קיימים רק החל מהמאה ה-20 והם בהכרח משלבים מספר מאמצים מסוגים שונים התלויים זה בזה. למרות שגם בגשרים אלו משתמשים בכבלי מתיחה כחלק מן השלד, העיקרון ההנדסי עליו מבוסס גשר מעוגן כבלים שונה מאוד מזה של גשר תלוי. בגשר תלוי החלק השלדי הנושא את העומסים מעל המפתח הוא למעשה הכבלים המרכזיים בלבד בהם פועלת מתיחה טהורה ועליהם תלויה המיסעה. בגשר מעוגן כבלים, מן הטיפוס הבסיסי, קיימת קורה רציפה לאורך המפתח. בקורה זו, שלא כמו גשר קורה, לא פועל מאמץ של כפיפה אלא לחיצה צירית טהורה לאורך הקורה. ההתגברות על הכבידה ועל העומס נעשה באמצעות כבלים התולים את הקורה ממגדלים גבוהים ויוצרים את מאמץ הלחיצה הצירי בקורה על ידי לחיצת הקורה לכיוון הסמך. בגשר מעוגן כבלים, כבלים רבים משמשים כחלק מן השלד בעוד בגשר תלוי משתתפים בדרך כלל שני כבלים בלבד, אולם עבים מאוד. על פי העיקרון הבסיסי של גשר מעוגן כבלים, המשלב עמוד, קורה וכבלים התומכים זה את זה ויוצרים לבסוף גשר יציב, הופיעו בחצי השני של המאה העשרים גשרים בעלי מבנה ייחודי שפועלים מעט אחרת. בין גשרים אלו ניתן למצוא גשרים בעלי עמוד אחד אלכסוני, גשרים עם קורה אופקית בצורה קשתית שבתוכה העמוד וצורות מרחביות נוספות המשלבות לעיתים עקרונות הנדסיים של סוגי הגשרים האחרים. דוגמה לגשר מעוגן כבלים ייחודי כזה בישראל היא גשר המיתרים בירושלים כמו גם גשר המיתרים בפתח תקווה שאת שניהם עיצב סנטיאגו קלטרווה. גשר מעוגני כבלים נוסף שנבנה בארץ הוא גשר מיתרים קטן בנהריה (בצומת נהריה על כביש 4). גשר מעוגן כבלים בסין מעבר סוורן השני בין אנגליה וויילס גשר המיתרים בירושלים גשר המיתרים בירושלים בעל עקרון הנדסי מרחבי יוצא דופן גשר המיתרים בפתח תקווה מדיה וקבצים בנושא גשר מעוגן כבלים בוויקישיתוף גשר מעוגן כבלים, באתר אנציקלופדיה בריטניקה (באנגלית) ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.